Ongepoetste humor (WARNING! Erg on-patrioties)
November 30, 2009 in Sonder kategorie
Hoekom kan ons nie maar net die verlede bêre waar dit hoort nie. Hel, nie almal waardeer die krimpelene? rokkies en hoogwater broeke nie. Oooohhh en daai paisley-printed harde gordyne! Cross-your-heart bra’s lyk toe nie so seductive as wat hulle gedink het nie!!! Ook nie die “Perdy” hairstail van daai auntie van die Sonskyn Kafee nie, en ook nie Mev Dominee s’n nie, en ook nie Tant Griet se blou en groen eye-shadow nie!
Maar, ok, dit was toe…en vandag kry ek Leserskring se Xmas se geskenk idees boekie…Ooohie…ek kan nie aan een mens dink (en ek het ’n groote wreede konserwatiewe familie) vir wie ek die Afrikana Tradisionele Liedjies kan voor koop nie…Tussen ‘ai, meisie-meisie en O die liewe Matatjie… en My hartjie, my liefie net tot voor ‘vaarwel my soetedief’…en ek sal al op my tweede dosis Prozac wees.
Ok, ok, ons het baie van daai liedere op Landsdiens kampe gesing en dit was fun…maar dit is nou verby. Ek kan nog miskien dit oorsien…maar liefdes en seks stories in Afrikaans…daai een kan ek nie verstaan! Wie lees sulke goed? “Seisoen van ons liefde…” Waar liefde vonkel”, “Katryn van die klipdassies?” ‘Dokter van Harte”? Miskien is dit omdat ek nog nooit in Afrikaans gevry het dat ek nie dit kan verstaan nie? Dit klink eerder na super-sopperig-stories?
Skuus ek trap op tone…tot iemand my verkeerd kan bewys…
SABC – gedop of geprop?
Fokus met Freek gisteraand – Die program handel oor die invloed wat drank op swanger vroue en hul ongebore babas het…maar die SABC run, voor, tydens en na die insetsel drank advertensies…?
Windstil en glashelder
gil-gil jou eggo
deur jou are het gebruis
’n roepstem is verlore
herenig in jouself
November 20, 2009 in Sonder kategorie
Hier, neem dit weg
half mal verklaar
verbete naak die waarheid
dit is nie minder reg
Bestry die woord
ooglopend oor die water
so sonder woord akkoord
en half gebaar
die sewe spieëls bepleister
word deur die wind vermom
soutloos – wrang
stomme pylvlak het
dwarsdeur die klankgrens
jou eie self verdwaal.
Draadsitters of verklikkers?
November 17, 2009 in Sonder kategorie
Ek moet bieg en verkondig dat ek is die meeste gevalle ’n draadsitter is. Nie omdat ek nie ’n besluit kan neem nie, maar omdat ek gewoonlik beide kante van ’n saak as reg en verkeerd beskou. Een kant moet reg wees vir die ander om verkeerd te wees maar een moet verkeerd wees vir ’n ander om reg te wees, dus kan beide dieselfde tyd reg en verkeerd wees. Ek noem dit “praktiseerende diplomasie” (skuus tog die submarine-Afrikaanse spelling…indien verkeerd)
Wat my egter aan die dink gesit het is die tipe van sitters wat mens kry. Hul word geklasifiseer volgens die draad waarop hul sit, dit sal dan ook natuurlik die taak vir die ‘reg en weg’ mense vergemaklik om te probeer verstaan hoekom hul juis draadsitters is.
Die Bloudrade. Dit is nou mense soos ek wat nie in wit en swart kan sien nie. Dit word gereken as ’n multipurpose draad wat in enige vorm gebruik kan word.
Die Staaldrade. Hulle is sitters wat geneig is om na regs te leun…Miskien word die draad soms te styf gespan om balans te balanseer en te behou?
Die Doringdraad. Diegene kry net sit so met tussenposes waar en wanneer die saak dit benodig.
Die Lemmetjiesdraad. Dit is alle ander politici wat nie onder die huidige fakkel van unity sit nie.
Die Ogiesdraad. Hierdie word gesien en erken as die belangrikste soort van draad. Jy kan nie kant kies nie want jy staan gewoonlik reeds aan die verkeerde kant van die draad.
Die draad wat wel die meeste gebruik word, op ’n daaglikse basis is die een wat mense verloor as hul swak dienslewering kry of in ry moet staan…
Dus, op waai draad sit jy? (Nee, die perdebynes in jou wasgoeddraad se pype tel nie!)